Diari Oficial de la Generalitat Valenciana


Sumari del DOGV 2479, del 29-03-1995 (1995/834244)

ORDRE de 25 de gener de 1995, de la Conselleria d'Economia i Hisenda, per la qual es publica la relació dels municipis de la Comunitat Valenciana als quals s'aplica la bonificació del cinquanta per cent sobre les quotes del cànon de sanejament per usos domèstics inclosa en la Llei de la Generalitat Valenciana 2/1992, de 26 de març, pel que fa als consums d'aigua efectuats al llarg del primer semestre de 1995
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1995/01/25/(3)/dof/vci/html**

### Dades del document

Número de DOGV
:   2479

Data del DOGV
:   29-03-1995

Secció del DOGV
:   DISPOSICIONS GENERALS

Número del document
:   1995/834244


Data del document
:   25-01-1995

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

ORDRE de 25 de gener de 1995, de la Conselleria d'Economia i Hisenda, per la qual es publica la relació dels municipis de la Comunitat Valenciana als quals s'aplica la bonificació del cinquanta per cent sobre les quotes del cànon de sanejament per usos domèstics inclosa en la Llei de la Generalitat Valenciana 2/1992, de 26 de març, pel que fa als consums d'aigua efectuats al llarg del primer semestre de 1995.  
La Llei 2/1992, de 26 de març, de Sanejament de les Aigües Residuals de la Comunitat Valenciana, en la disposició transitòria segona estableix una bonificació del 50 per cent sobre les quotes del cànon de sanejament per usos domèstics en tots aquells municipis que no tinguen cap sistema de depuració en servei, en execució o amb un projecte tècnic aprovat per la Generalitat.  
L'esmentada disposició transitòria preveu la supressió automàtica d'aquesta bonificació des del moment que els municipis tinguen un projecte de sistema de depuració aprovat tècnicament per la Generalitat.  
D'altra banda, l'apartat 1 de l'article 12 del Reglament sobre el Règim Econòmico-financer i Tributari del Cànon de Sanejament, aprovat pel Decret 266/1994, de 30 de desembre, del Govern Valencià, fa explícit que s'entendrà existent un projecte tècnic aprovat per la Generalitat Valenciana quan hi haja un plec de prescripcions tècniques o projecte d'obres, aprovat per l'òrgan competent de la Generalitat Valenciana.  
Tanmateix, l'esmentat Reglament sobre el Règim Econòmico-financer i Tributari del Cànon de Sanejament, estableix que amb una periodicitat semestral, i tenint en compte les circumstàncies concurrents de cada municipi el primer dia de cada semestre natural, mitjançant ordre de la Conselleria d'Economia i Hisenda, a proposta de la Conselleria d'Obres Públiques, Urbanisme i Transports, es determinaran els municipis o àrees als quals se'ls aplicarà o si escau, se'ls deixarà d'aplicar aquesta bonificació.  
En virtut del que s'ha exposat, i a la vista de la proposta realitzada per la Conselleria d'Obres Públiques, Urbanisme i Transports, i fent ús de l'autorització segons l'article 12 del Decret del Govern Valencià 266/1994, de 30 de desembre,  
ORDENE:  
Article primer  
Al llarg del primer semestre de 1995 es beneficiaran d'una bonificació del 50 per cent sobre les quotes del cànon de sanejament, sols per usos domèstics, d'acord amb el que estableix la disposició transitòria segona de la Llei 2/1992, de 26 de març, els consums d'aigua efectuats en els municipis que s'allisten en l'annex I d'aquesta ordre.  
Article segon  
Quan es produesquen facturacions d'aigua, el període de consum de les quals es trobe entre períodes sotmesos a diferents subjeccions, es procedirà a aplicar la bonificació del cànon de sanejament o pèrdua del mateix, en funció de la part de consum total que siga proporcional al període de temps que corresponga en cada situació.  
Article tercer  
Per tal de determinar la inclusió o pèrdua del dret a la bonificació es tindran en compte les circumstàncies concurrents de cada municipi el primer dia de cada semestre natural. Si al llarg d'aquest període es produeixen variacions que donaren lloc a la pèrdua de la bonificació, els efectes jurídics es produiran a partir del següent semestre natural.  
DISPOSICIó DEROGATòRIA  
Queda derogada l'Ordre de 14 de juliol de 1994, d'aquesta Conselleria, per la qual es fa pública la relació de municipis de la Comunitat Valenciana als quals es pot aplicar la bonificació del 50 per cent sobre les quotes del cànon de sanejament por usos domèstics, prevista en la Llei de la Generalitat Valenciana 2/1992, de 26 de març, respecte als consums efectuats al llarg del segon semestre de 1994.  
DISPOSICIó FINAL  
Aquesta ordre entrarà en vigor el dia de la publicació en el Diari Oficial de la Generalitat Valenciana, i serà aplicable als consums d'aigua efectuats al llarg del primer semestre de 1995.  
València, 25 de gener de 1995  
El conseller d'Economia i Hisenda,  
AURELIO MARTíNEZ ESTÉVEZ  
ANNEX  
Adsubia  
Agres  
Albalat de la Ribera  
Alberic  
Albocácer  
Algemesí  
Alpuente  
Altura  
Alzira  
Bèlgida  
Benejama  
Beniarrés  
Benilloba  
Benimuslem  
Benlloch  
Bétera  
Bicorp  
Bolbaite  
Bugarra  
Busot  
Callosa d'En Sarrià  
Callosa de Segura  
Camporrobles  
Canet lo Roig  
CaÑada  
Carcaixent  
Castell de Castells  
Castellnovo  
Castelló de la Ribera  
Castielfabib  
Caudete de las Fuentes  
Caudiel  
Corbera  
Enguera  
Favara  
Finestrat  
Font de la Figuera, la  
Fortaleny  
Fuenterrobles  
Gestalgar  
Godelleta  
Higueruelas  
Llanera de Ranes  
Llaurí  
Massalavés  
Moixent  
Monforte del Cid  
Montichelvo  
Monserrat  
Novelda  
Novetlè  
Orxa, l'  
Orxeta  
Parcent  
Planes  
Pobla Llarga, la  
Polinyà de Xúquer  
Polop  
Rafal  
Real de Montroi  
Redován  
Relleu  
Riola  
Rotglá y Corberá  
Salzadella, la  
San Jorge  
Segorbe  
Sella  
Siete Aguas  
Soneja  
Sumacàrcer  
Tales  
Torre de les Maçanes, la  
Tous  
Turís  
Useres, les  
Utiel  
Vallada  
Villargordo del Cabriel  
Xaló


Còpia Permalink ELI